GPSC ตั้ง”เติมชัย บุนนาค”เป็นกรรมการผู้จัดการใหญ่ ตั้งแต่ 1 พ.ย.นี้
GPSC ตั้ง"เติมชัย บุนนาค"เป็นกรรมการผู้จัดการใหญ่ แทนนายนพดล ปิ่นสุภา ที่ลาออก โดยให้มีผลตั้งแต่ 1 พ.ย.นี้
16 ต.ค. 2558

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ระบุว่า ที่ประชุมคณะกรรมการบริษัท วานนี้(15 ต.ค.)ได้มีมติอนุมัติแต่งตั้งนายเติมชัย บุนนาค เข้าดำรงตำแหน่งกรรมการ  กรรมการผู้จัดการใหญ่ และกรรมการบริหารความเสี่ยง แทนนายนพดล ปิ่นสุภา ที่ลาออก โดยให้มีผลตั้งแต่วันที่ 1 พฤศจิกายน 2558 เป็นต้นไป
ทั้งนี้ การปฏิบัติหน้าที่รักษาการกรรมการผู้จัดการใหญ่ของนายสุรงค์ บูลกุล จะสิ้นสุดลงในวันที่ 1 พฤศจิกายน 2558  เมื่อการแต่งตั้งนายเติมชัย บุนนาค เข้าดำรงตำแหน่งกรรมการผู้จัดการใหญ่ของบริษัท มีผลตามกฎหมาย